Wuhan Open

Wuhan Open, oficiálne menom sponzora Dongfeng Motor Wuhan Open, je profesionálny tenisový turnaj žien hraný v čínskom Wu-chan. Premiérový ročník ženskej časti sa uskutočnil v roku 2014. Radí sa do kategórie WTA Premier 5.

Wuhan Open bol jedným z troch nových turnajov ženskej tenisovej asociácie konaných na území Číny v kalendárnom roku 2014, celkový počet profesionálnych turnajov žien v krajine sa tým pádom zvýšil na šesť. Je jedným z dvoch turnajov kategórie Premier Tournaments na území Číny, okrem neho ešte tiež China Open. Turnaj prevzal od tokijského Toray Pan Pacific Open vyššiu úroveň turnaja Premier 5, čím sa tak po China Open stal druhým najväčším tenisovým turnajom žien vo východnej Ázii. 

Turnaj prebieha na otvorených dvorcoch s tvrdým povrchom tenisového klubu v Optics Valley International Tennis Center. Koná sa v septembrovom termíne počas ázijskej časti sezóny. Rozpočet k roku 2016 predstavoval 2 589 070 amerických dolárov. Do súťaže dvojhry nastupuje päťdesiat šesť hráčok, v kvalifikácii súťaží tridsať dva singlistek a štvorhry sa zúčastňuje dvadsať osem párov.

Wu-chan je hlavným mestom provincie Chu-pej a tiež najľudnatejším mestom v strednej Číne. Je tiež rodným mestom dvojnásobnej grandslamovej šampiónky Li Na.

 Výsledky 

 Dvojhra 

RokVíťazkaFinalistkaSkóre 2014   Petra Kvitová   Eugenie Bouchardová  6–3, 6–4  2015   Venus Williamsová   Garbiñe Muguruzová  6–3, 3–0, skreč  2016   Petra Kvitová  (2)   Dominika Cibulková  6–1, 6–1 

 Štvorhra 
RokVíťazkyFinalistkySkóre2014   Martina Hingisová   Flavia Pennettová   Cara Blacková   Caroline Garciová  6–4, 5–7, [12–10] 2015   Martina Hingisová  (2)    Sania Mirzová   Irina-Camelia Beguová   Monica Niculescová  6–2, 6–3 2016  Bethanie Matteková-Sandsová}}   Lucie Šafářová   Sania Mirzová   Barbora Strýcová  6–1, 6–4 

 Referencie 




 Externé odkazy 
 Wuhan Open   – Oficiálna stránka turnaja
 Hong Wuhan Open  – na stránkach WTA Tour 


Kategória:WTA Tour
Kategória:Tenisové turnaje v Číne